სიგილარიასებრნი

სიგილარიასებრნი, სიგილარიასნაირნი () — ნამარხ მცენარეთა ოჯახი და რიგი, ლიკოპოდიუმისნაირი ხისებრი მცენარეები. ცხოვრობდნენ კარბონულსა და პერმულ პერიოდებში. 

ჰქონდათ დაუტოტავი ან წვერში დიქოტომიურად დატოტვილი ღერო, რომლის სიმაღლე 10-12 მ აღწევდა, სუსტად განვითარებული მერქანი და სქელი ქერქი, რომელზეც ჩამოცვენილი ფოთლების ნაჭდევები რჩებოდა. სტრობილები განლაგებული იყო ღეროს ზედა ნაწილში.

ლიტერატურა

კატეგორია:ლიკოპოდიუმები
კატეგორია:ნამარხი მცენარეები